Eiropas Parlamenta rezolūcija par sausumu Spānijā



Oficiālais Vēstnesis 092 E , 20/04/2006 Lpp. 0414 - 0416



P6_TA(2005)0184 Togo Eiropas Parlamenta rezolūcija par Togo Eiropas Parlaments, - ņemot vērā Āfrikas Cilvēktiesību un tautu tiesību hartu, - ņemot vērā iepriekšējās rezolūcijas par Togo, - ņemot vēra Komisijas un Padomes prezidentūras paziņojumus, - ņemot vērā Reglamenta 115. panta 5. punktu, A. nopietni noraizējies par vardarbības uzliesmojumu pēc 2005. gada 24. aprīļa strīdīgajām prezidenta vēlēšanām, kas prasīja 100 cilvēku dzīvības un radīja bēgļu straumi ar vairāk nekā 18500 cilvēkiem uz kaimiņvalstīm Beninu un Ganu; B. tā kā vardarbība sākās 2005. gada 26. aprīlī, kad Eyadéma Gnassingbe dēls Faure Gnassingbe tika pasludināts par vēlēšanās uzvarējušo kandidātu, jo saskaņā ar provizoriskajiem rezultātiem viņš bija ieguvis 60 % balsu, kamēr Emmanuel Bob-Akitani, kas bija sešu opozīcijas partiju koalīcijas vadītājs bija ieguvis 38 %; C. tā kā 2005. gada 24. aprīlī notikušajās Togo prezidenta vēlēšanās tika konstatēti nopietni pārkāpumi, kas sākās jau ar vēlētāju sarakstu sagatavošanu un turpinājās ar opozīcijas deputātu brutālu apspiešanu; D. tā kā Togo Konstitucionālā tiesa apstiprināja, ka prezidenta vēlēšanās ir uzvarējis Faure Gnassingbe un noraidīja opozīcijas pārsūdzību, kas apgalvoja, ka vēlēšanas ir falsificētas; E. tā kā opozīcijas partiju koalīcija apstrīdēja vēlēšanu iznākumu un pieprasīja anulēt vēlēšanu rezultātu, paziņojot par nopietniem pārkāpumiem, kas traucēja vēlēšanu norisei; F. tā kā vairākos vēlēšanu iecirkņos pēc to slēgšanas vēlēšanu urnas aizveda bruņotie spēki; G. tā kā pretēji Rietumāfrikas valstu ekonomikas savienības (ECOWAS) aizgādībā parakstītajam nolīgumam opozīcijas pārstāvjiem neļāva piedalīties neatkarīgās Vēlēšanu komisijas darbā; H. tā kā vardarbības uzliesmojumos, kas sekoja vēlēšanām, gāja bojā vairāki desmiti cilvēku un tika nopietni ievainoti 300 cilvēki; I. tā kā starptautiskās sabiedrības reakcija saistībā ar vēlēšanām bija dažāda — līdz šim Francija un ECOWAS uzskata tās par apmierinošām, neskatoties uz atsevišķiem pārkāpumiem, taču ASV apstrīd vēlēšanu leģitimitāti; J. tā kā ECOWAS priekšsēdētājs Nigērijas prezidents Mamadou Tandja 2005. gada 1. maijā nosūtīja uz Lomi delegāciju, lai turpinātu nepārtrauktos centienus atrisināt valstī radušos krīzi un novērst turpmāku destabilizāciju reģionā, kuru jau ir ievērojami ietekmējusi Kotdivuāras krīze; 1. asi nosoda kārtības uzturēšanas spēku īstenoto to cilvēku vardarbīgo apspiešanu, kas apstrīdēja vēlēšanu godīgumu, kā arī represijas pret ārzemniekiem; 2. nosoda ļaunprātīgo dedzināšanu, kuras rezultātā tika pilnībā nopostīts Gētes institūts Lomē, un aicina Togo varasiestādes nodrošināt visu ārzemnieku un ārvalstu iestāžu efektīvu aizsardzību; 3. aicina drošības spēkus pārtraukt pret civiliedzīvotājiem vērstu vardarbību un iebiedēšanu, izbeigt bruņotu grupējumu darbību un pildīt to uzdevumu, proti, uzturēt kārtību, stingri ievērojot cilvēktiesības; 4. pieprasa izveidot neatkarīgu izmeklēšanas komisiju, lai noskaidrotu veiktās represijas un noteiktu pienākumus nolūkā saukt pie atbildības un tiesāt vainīgos, ņemot vērā tiesības uz taisnīgu tiesu; 5. uzskata, ka 2005. gada 24. aprīļa vēlēšanas notika apstākļos, kuros nebija ievērots pārredzamības, plurālisma un cilvēku brīvas izvēles princips, kā to paredz reģionālie un starptautiskie instrumenti šajā jomā, un tādēļ nav iespējams atzīt to iestāžu likumību, kas ir izveidotas šo vēlēšanu rezultātā; 6. uzsver, ka šīs vēlēšanas neatbilst nosacījumiem, kas vajadzīgi, lai atsāktu Togo un Eiropas Savienības sadarbību; 7. pieprasa Togo varasiestādēm sasaukt nacionālu konferenci ar opozīcijas partiju, kā arī ar pilsoniskās sabiedrības pārstāvju piedalīšanos, lai rastu risinājumu krīzei un paredzēt jaunas likumīgas prezidenta vēlēšanas, kas būtu šā vārda cienīgas, proti, kas būtu demokrātiskas, brīvas, taisnīgas un pārredzamas un notiktu starptautiskā uzraudzībā, un pēc vienošanās pārskatīt vēlēšanu likumu un vēlētāju sarakstus; 8. aicina Komisiju, Padomi, kā arī visas reģionālās un starptautiskās iestādes darboties nolūkā atjaunot drošību un atsākt dialogu, lai visu politisko spēku, kā arī civilo un militāro struktūru vadītāji varētu iesaistīties nacionālā samierināšanas un patiesā pārejas procesā, ievērojot visu Togo iedzīvotāju demokrātijas izpausmi; 9. aicina dalībvalstis atturēties no jebkāda vienpusēja paziņojuma sniegšanas par vēlēšanu likumību un drīzāk mēģināt panākt kopīgu nostāju Eiropas Savienībā; 10. mudina Togo varasiestādes ievērot 22 apņemšanās, ko tās paudušās apspriedēs saskaņā ar Kotonū nolīguma 96. pantu attiecībā uz demokrātijas atjaunošanu, kā arī cilvēktiesību un pamatbrīvību ievērošanu; 11. uzskata, ka Togo varasiestādēm jāuzņemas pilna atbildība par visu agresiju, kas tika vērsta pret civiliedzīvotāju un it īpaši opozīcijas partiju pārstāvju, cilvēktiesību aizstāvju un žurnālistu fizisko neaizskaramību; 12. uzdod tā priekšsēdētājam nosūtīt šo rezolūciju Padomei, Komisijai, ANO ģenerālsekretāram, Āfrikas valstu savienības ģenerālsekretāram, ECOWAS ģenerālsekretāram, ĀKK un ES Apvienotās parlamentārās asamblejas līdzpriekšsēdētājiem, kā arī Togo prezidentam un Nacionālajai asamblejai. --------------------------------------------------